Diari Oficial de la Generalitat Valenciana


Sumari del DOGV 5459, del 27-02-2007 (2007/2032)

RESOLUCIÓ de 30 de gener de 2007, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria de les ajudes dirigides als instituts tecnològics de la Xarxa IMPIVA per a l'exercici 2007 aprovades per Resolució de 29 de desembre de 2006, del president de l'IMPIVA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2032


Data del document
:   30-01-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * suport econòmic
    * societat sense fins de lucre
    * transferència de tecnologia
    * programa d'investigació
    * innovació
    * recerca i desenvolupament
    * centre d'investigació
    * projecte d'investigació
    * ajuda pública

Mitjançant Resolució de 29 de desembre de 2006, del president de l'Institut de la Petita i Mitjana Indústria de la Generalitat Valenciana (IMPIVA), es convocaren les ajudes dirigides als instituts tecnològics de la Xarxa IMPIVA de l'exercici 2007 (DOCV núm. 5.422, de 5 de gener de 2007).   
Vist l'informe del director general de l'IMPIVA en el qual, després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOGV núm. 5.417 de 29 de desembre de 2006), es posa de manifest la conveniència de modificar l'article 15 de la convocatòria relatiu al pagament de les ajudes.  
Per això i en virtut de les facultats que m'atorga l'article 5 del Decret 111/2004, de 2 de juliol (DOGV núm. 4.792, de 7 de juliol de 2004), pel qual s'aprova el Reglament de l'IMPIVA, i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, sobre concessió d'ajudes per l'IMPIVA.  
Resolc  
Modificar l'article 15 de la convocatòria de les ajudes dirigides als instituts tecnològics de la Xarxa IMPIVA de l'exercici 2007, aprovades per Resolució de 29 de desembre de 2006, del president de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5.422, de 5 de gener de 2007), que quedarà redactat de la següent manera:   
Article 15. Pagament de les ajudes   
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles. D'acord amb la Llei 11/2006, de 27 de desembre, de Pressupostos de la Generalitat Valenciana per a l'exercici 2007 publicada en el DOGV núm. 5.417, de 29 de desembre de 2006, i amb el que s'ha especificat en l'apartat c) pertanyent al punt 3 de l'article 32, TÍTOL IV, Gestió de transferències corrents i de capital, podrà avançar-se el pagament de fins al 100% de l'ajuda després de la presentació prèvia pel beneficiari d'aval bancari per almenys la quantia anticipada, constituïda d'acord amb la normativa vigent, als serveis territorials de la Conselleria d'Economia, Hisenda i Ocupació de la Generalitat. Per a les ajudes concedides en el marc dels programes de Foment de la Innovació i d'I+D, queden exonerats de l'obligació de presentar les esmentades garanties els instituts tecnològics inscrits com a centres d'innovació i tecnologia en el registre regulat pel Reial Decret 2.609/1996, de 20 de desembre. El pagament anticipat de les ajudes concedides en el marc del Programa d'Infraestructures requerirà la presentació de garanties en tots els casos. En el Programa de Cooperació Tecnològica entre Centres d'Investigació i Tecnologia no es faran pagaments per endavant.  
València, 30 de gener de 2007.- El conseller d'Empresa, Universitat i Ciència i president de l'IMPIVA: Justo Nieto Nieto.